અમદાવાદ, 17 મે : રાજકારણ કાયમ બૉલીવુડના ફિલ્મકારો માટે રસનો વિષય રહ્યું છે. ખાસ તો કેટલાંક પ્રકાશ ઝા જેવા ફિલ્મકારો માટે રાજકારણ જ તેમની ફિલ્મોનો મુખ્ય વિષય રહ્યો છે, તો બીજી બાજુ બૉલીવુડ સિતારાઓની વાત કરીએ, તો રાજકારણીઓના પાત્ર ભજવવા માટે બૉલીવુડ સ્ટાર્સ પણ ઉત્સુક રહે છે. જોકે સૌ કલાકારોને તો આવા ગંભીર પાત્ર ઑફર જ નથી થતાં, પરંતુ કેટલાંક એવા સિતારાઓ છે કે જેમને લોકો આ પ્રકારના પાત્રોમાં પસંદ કરે છે. જેમ કે મનોજ બાજપાઈ, અમિતાભ બચ્ચન, કરીના કપૂર, કૅટરીના કૈફ, રણબીર કપૂર જેવા કલાકારો રાજકારણ પર આધારિત ફિલ્મોનો ભાગ રહી ચુક્યાં છે અને તેમને લોકોએ પસંદ પણ કર્યાં છે.